CELEX: 32006R0957
Language: lv
Date: 2006-06-28 00:00:00
Title: Komisijas Regula (EK) Nr. 957/2006 ( 2006. gada 28. jūnijs ) par atsevišķu preču klasifikāciju kombinētajā nomenklatūrā un ar ko groza Regulu (EEK) Nr. 48/90

29.6.2006   
            
            
               LV
            
            
               Eiropas Savienības Oficiālais Vēstnesis
            
            
               L 175/45
            
         
      KOMISIJAS REGULA (EK) Nr. 957/2006
   (2006. gada 28. jūnijs)
   par atsevišķu preču klasifikāciju kombinētajā nomenklatūrā un ar ko groza Regulu (EEK) Nr. 48/90
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1), un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jānosaka pasākumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnīgi vai daļēji balstās uz to vai pievieno tai kādas papildu apakšnodaļas un ir izveidota ar īpašiem Kopienas noteikumiem.
            
         
               (3)
            
            
               Ievērojot minētos vispārīgos noteikumus, pielikuma tabulas 1. ailē aprakstītās preces jāklasificē saskaņā ar KN kodiem, kas norādīti 2. ailē, atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka persona, kuras rīcībā ir saistošā izziņa par tarifu, ko attiecībā uz preču klasifikāciju kombinētajā nomenklatūrā ir izdevušas dalībvalstu muitas iestādes, bet kas neatbilst šīs regulas noteikumiem, var turpināt to izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Komisijas 1990. gada 9. janvāra Regulā (EEK) Nr. 48/90 par atsevišķu preču klasifikāciju kombinētajā nomenklatūrā (3)“punktmatricas displeju” klasifikācija ir kļūdaina, un tādēļ ir jāsvītro minētās regulas pielikuma 2. punkts.
            
         
               (6)
            
            
               Muitas kodeksa komiteja nav izteikusi viedokli par pielikuma tabulas preci Nr. 3 priekšsēdētāja noteiktajā termiņā.
            
         
               (7)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu par pielikuma tabulas precēm Nr. 1 un Nr. 2,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodiem, kas norādīti tabulas 2. ailē.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Regulas (EEK) Nr. 48/90 pielikumā svītro 2. punktu.
   4. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2006. gada 28. jūnijā
      
         
            Komisijas vārdā —
         
            Komisijas loceklis
         
         László KOVÁCS
         
      
   
   
      (1)  OV L 256, 7.9.1987., 1. lpp. Regulā jaunākie grozījumi izdarīti ar Regulu (EK) Nr. 838/2006 (OV L 154, 8.6.2006., 1. lpp.).
   
      (2)  OV L 302, 19.10.1992., 1. lpp. Regulā jaunākie grozījumi izdarīti ar Eiropas Parlamenta un Padomes Regulu (EK) Nr. 648/2005 (OV L 117, 4.5.2005., 13. lpp.).
   
      (3)  OV L 8, 11.1.1990., 16. lpp. Regulā jaunākie grozījumi izdarīti ar Regulu (EK) Nr. 705/2005 (OV L 118, 5.5.2005., 18. lpp.).
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Grafikas un burtciparu displejs, kura pamatā ir vienkrāsas pasīvās matricas šķidro kristālu displeju tehnoloģija.
                              Displejs sastāv no šķidro kristālu slāņa, kas iepildīts starp divām stikla loksnēm vai plātnēm ar 64 līnijās un 240 ailēs kārtotiem punktiem un elektronisku C-MOS tehnoloģijas saskarnes plati.
                              To var apvienot ar citiem ražojumiem.
                              Ar to nevar attēlot video attēlus.
                           
                        
               
                  8531 20 95
               
               
                  Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu un KN kodu 8531, 8531 20 un 8531 20 95 aprakstu.
                  Displejs ir aprīkots ar elektronisku saskarnes plati. Tādēļ to nevar klasificēt kā šķidro kristālu ierīci pozīcijā 9013 (skatīt pozīcijas 9013 (1) HS skaidrojumus).
                  Displejā nav iekļauta elektronika video signālu reproducēšanai. Tādēļ to nevar klasificēt pozīcijā 8528 kā videomonitoru.
                  Displejs ir pozīcijas 8531 indikatoru panelis, jo ar to var attēlot tikai grafikas un burtciparu rakstzīmes (skatīt pozīcijas 8531 (D) punkta HS skaidrojumus).
               
            
                  
                              2.
                           
                           
                              Ražojums, kas pazīstams kā “LCD modulis (skārienekrāna tips)”, aktīvās matricas šķidro kristālu ierīces formā, kas aprīkots ar fona apgaismojuma vienību, invertoriem, iespiestām shēmām ar kontroles elektroniku tikai pikseļu vadībai. Šķidro kristālu ierīce sastāv no šķidro kristālu slāņa, kas iepildīts starp divām stikla loksnēm. Ārējais stikla šūnu slānis ir pārklāts ar plānu metāla, elektrību vadošu un rezistīvu slāni.
                              Moduļa pamatā ir plānkārtiņu tranzistorekrāna (TFT) tehnoloģija. Tā vispārējie izmēri ir šādi: 34,5 (platums) × 35,3 (augstums) × 16,5 (biezums) cm un ekrāna diagonāle 38,1 cm (15″).
                              Modulī nav citu elektronisko elementu (piemēram, barošanas avots, video signāla pārveidotājs, skaitītājs, skaņotājs utt.) vai saskarnes savienošanai ar citu aparatūru.
                           
                        
               
                  8548 90 90
               
               
                  Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, XVI sadaļas 2. c) piezīmi un KN kodu 8548, 8548 90 un 8548 90 90 aprakstu.
                  Modulis ir detaļa, kas nav piemērots izmantošanai tikai vai galvenokārt kopā ar konkrētu iekārtu, kas minēta XVI sadaļā. Tādēļ to klasificē pozīcijā 8548, pamatojoties uz XVI sadaļas 2. c) piezīmi.
               
            
                  
                              3.
                           
                           
                              Ražojums, kas pazīstams kā “LCD modulis”, aktīvās matricas šķidro kristālu ierīces formā, kas aprīkots ar fona apgaismojuma vienību, invertoriem, iespiestām shēmām ar kontroles elektroniku tikai pikseļu vadībai.
                              Moduļa pamatā ir plānkārtiņu tranzistorekrāna (TFT) tehnoloģija. Tā vispārējie izmēri ir šādi: 75,9 (platums) × 44,9 (augstums) × 4,9 (biezums) cm, ekrāna diagonāle 81,6 cm (32″) un izšķirtspēja 1 366 × 768 pikseļi.
                              Modulī nav citu elektronisko elementu (piemēram, barošanas avots, video signāla pārveidotājs, skaitītājs, skaņotājs utt.) vai saskarnes savienošanai ar citu aparatūru.
                           
                        
               
                  8529 90 81
               
               
                  Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, XVI sadaļas 2. b) piezīmi un KN kodu 8529, 8529 90 un 8529 90 81 aprakstu.
                  Modulis nav klasificējams pozīcijā 9013, jo tas ir aprīkots ar fona apgaismojuma vienību, invertoriem un iespiestām shēmām ar kontroles elektroniku tikai pikseļu vadībai (skatīt pozīcijas 9013 (1) HS skaidrojumus).
                  Modulis nav klasificējams pozīcijā 8473 kā automātiskās datu apstrādes iekārtas displeja vienības detaļa, jo tas nav piemērots izmantošanai tikai vai galvenokārt kopā ar automātiskās datu apstrādes iekārtu pozīcijā 8471.
                  Modulis nav klasificējams pozīcijā 8531, jo to neuzskata par pozīcijas 8531 vizuālās signalizēšanas elektroiekārtu vai šādas iekārtas detaļu, ņemot vērā tā rādītājus (skatīt pozīcijas 8531 HS skaidrojumus).
                  Iekārtas rādītāju dēļ (piemēram, izmērs un izšķirtspēja) moduli klasificē pozīcijā 8529, jo tas ir piemērots izmantošanai tikai vai galvenokārt kopā ar iekārtu pozīcijā 8528.